Document ID: 32005R1008

KOMISJONI MÄÄRUS (EÜ) nr 1008/2005,
30. juuni 2005,
millega muudetakse määrust (EÜ) nr 2771/1999, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega või- ja kooreturul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 10,
ning arvestades järgmist:
(1)
Komisjoni määrusega (EÜ) nr 2771/1999 (2) on sätestatud sekkumissüsteem või kokkuostuks fikseeritud hinnaga.
(2)
Määruse (EÜ) nr 1255/1999 artikli 4 lõikes 1 on sätestatud või sekkumishindade vähendamine. Seetõttu on vaja täpsustada sekkumishinna muutusel kokkuostuhinna arvutamiseks kasutatavat sekkumishinda.
(3)
Seetõttu tuleks määrust (EÜ) nr 2771/1999 vastavalt muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2771/1999 artikli 2 lõikele 1 lisatakse järgmine lõik:
“Kokkuostuhinna arvutamiseks kasutatakse või valmistamispäeval kehtivat sekkumishinda.”
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. juulil 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. juuni 2005

Labels: 2
17